b'\n_START_ARTICLE_\nKokamidopropil betain\n_START_SECTION_\nUporaba\n_START_PARAGRAPH_\nJe srednje mo\xc4\x8dna povr\xc5\xa1insko aktivna snov, ki jo uporabljamo predvsem kot sredstvo za penjenje v \xc5\xa1amponih in milih za roke. Poleg tega se uporablja kot emulgator in gostilo v kozmeti\xc4\x8dnih izdelkih ter antistati\xc4\x8dno sredstvo v balzamih za lase, saj manj dra\xc5\xbei ko\xc5\xbeo in sluznice kot povsem ionske povr\xc5\xa1insko aktivne snovi._NEWLINE_Predstavlja lahko skoraj tretjino aktivnih snovi v \xc4\x8distilih. Uporaba CAPB se pove\xc4\x8duje, ker je bla\xc5\xbeji od nekaterih drugih pogosto uporabljanih surfaktantov. Leta 2002 so ga najve\xc4\x8d proizvedli v Zahodni Evropi (59.000 ton), ZDA (18.000 ton) in Aziji (10.000 ton). Pribli\xc5\xbeno polovica proizvedene koli\xc4\x8dine gre za kozmetiko, druga polovica pa za \xc4\x8distila.\n_START_SECTION_\nVarnost\n_START_PARAGRAPH_\nPo nekaterih indicih je CAPB alergen, kontrolirana \xc5\xa1tudija pa je pokazala, da gre za reakcije dra\xc5\xbeenja ko\xc5\xbee in sluznic, ne pravo alergijo. Te so v znatni meri posledica ne\xc4\x8disto\xc4\x8d, kot sta amidoamin (AA) and dimetilaminopropilamin (DMAPA). V koncentracijah, kakr\xc5\xa1nim so obi\xc4\x8dajno izpostavljeni uporabniki, velja za varnega.'